Grau superlativo en aragonés

Lo grau superlativo en aragonés describe la qualidat maxima d'un adchectivo calificativo, encara que por extensión tamién puedan tener superlativo bel adverbio u atra categoría gramatical. En las luengas romances como l'aragonés se puede expresar de diferents trazas.

 Muito + adchetivo 
Ye talment la forma mes común de fer lo superlativo en las parlas altoaragonesas actuals, y presenta las lochicas variants dialectals como muto (zonas de Sobrarbe, bien documentau en belsetán) y molt (benasqués).
Muito buenas. BARCOS, Miguel Ánchel, El Aragonés Ansotano: estudio lingüístico de Ansó y Fago; Gara d'Edizions. Zaragoza, 2007, pp 54-56. ISBN 978-84-8094-058-0
Muto buen. Lozano, Ch., Saludas, Á.L.: (2005). Aspectos morfosintácticos del belsetán. Zaragoza: Gara d'Edizions - IFC,34-35.
Molt dúctil. José Antonio Saura Rami: Elementos de fonética y morfosintaxis benasquesas. Gara d'Edizions, Institución Fernando el Católico, 2003, pp 136-137, p 290.
Molt esllarguiu.

La forma orichinal puede apareixer apocopada como mui coexistindo con muito u muto en bella variant d'aragonés (belsetán):
La nuestra choven ye una muller mui troballadera.

En variants como lo tellán, a on que la forma orichinal s'ha castellanizau foneticament como mucho, la forma apocopada ye la sola que se troba:
Ye mui curtet. Chabier Lozano Sierra: Aspectos Lingüisticos de Tella. Aragonés de Sobrarbe (Huesca). Gara d'Edizions - Prensas Universitarias de Zaragoza - Institución Fernando el Católico. 2010. p 89.

En aragonés medieval teruelano se conoixe la estructura mucho + adchectivo u mucho + adverbio, que ha perviviu en lo castellan de Xiloca:

Mucho bueno.Se puede sentir en localidaz de la redolada de Calamocha.

 Sufixo -ismo 
Ye un sufixo que ha resultau por sincopa de lo sufixo latín -ISSIMU, que s'emplegaba precisament pa fer superlativos. En francés antigo tamién se troba una evolución sincopada d'este sufixo (bonisme, hautisme). En aragonés no se troba con toz los adchectivos, pero ye bien documentau.
Buenismo.
Carismo.
Malismo / dolentismo.
Mahismo.
Llornisma.
Grandismo.
Guapismo.
Santisma.

Tamién se puede trobar este sufixo superlativo en adchectivos que no son calificativos:
Poquismo.
Tantismo.

 Bien + adchectivo 
Se documenta dende en todas las parlas altoaragonesas dende Ansó dica Chistau, de fueras de lo benasqués, a on que se troba la lochica combinación ben + adchectivo.
Bien chicorronas.
Ben firme.

 Repetición 
Bueno-bueno / buen-buen.
Calient-calient.
Preto-preto.

 Comparativo en oracions exclamativas 
S'emplega lo comparativo d'igualdat (tan) y de superioridat (mas / mes).
¡Son mes malas!.

 Comparacions hiperbolicas 
Representa una comparación con un extremo representativo que ye conoixiu por los interlocutors y ye fixau en l'idioma:
Mas frío que o chelo.
Més listo que la fambre.
Pllòu tanto que puede.
Yera negro como lo follin.

 Referencias 

 Bibliografía 
 SAROÏHANDY, Jean-Joseph, Misión lingüística en el Alto Aragón (compilazión de materials ineditos dende 1906); Xordica Editorial. Zaragoza, 2005. ISBN 84-96457-06-0.
 BARCOS, Miguel Ánchel: El Aragonés Ansotano: estudio lingüístico de Ansó y Fago. Gara d'Edizions. Zaragoza, 2007.ISBN 978-84-8094-058-0
 María Pilar Benítez: L'Ansotano. Estudio del habla del Valle de Ansó. Gobierno de Aragón, 2001.
 Chusé Lera Alsina: Aplego. Diccionario de Resistencia y Gramática sobre lo cheso. Massanas gràfiques. 2004.
 Chabier Lozano Sierra, Ángel Lois Saludas Bernad: Aspectos morfosintácticos del belsetán, 2005, Gara d'Edizions, pp 103–105.
 Lozano, Ch.: Aspectos Lingüisticos de Tella. Aragonés de Sobrarbe (Huesca). Gara d'Edizions - Prensas Universitarias de Zaragoza - Institución Fernando el Católico. 2010.
 Brian Mott: El Habla de Gistain. Instituto de Estudios Altoaragoneses, 1989.
 Fernando Blas Gabarda, Fernando Romanos Hernando: Diccionario aragonés: chistabín-castellano (Val de Chistau). Colección Ainas. Gara d'Edizions, 2008.
 Chabier Tomas Arias: El aragonés del Biello Sobrarbe. Instituto de Estudios Altoaragoneses, (1999).
 José Antonio Saura Rami: Elementos de fonética y morfosintaxis benasquesas. Gara d'Edizions, Institución Fernando el Católico, 2003.
 Ángel Ballarín Cornel: Diccionario del Benasqués. Institución Fernando el Católico, Zaragoza, segunda edición 1978.
 Mascaray Sin, Bienvenido: Vocabulario del habla de Campo (Ribagorza, Huesca). Xordica Editorial, 2014. 
 María Luisa Arnal Purroy: El habla de la Baja Ribagorza Occidental''. Institución Fernando el Católico, 1998.

Categoría:Adchectivos cualificativos en aragonés
Aragones